stanford-oval/wikipedia huggingface dataset:
Gravvikin kirkko
Aiheesta muualla

Kuvia tai muita tiedostoja aiheesta Gravvikin kirkko Wikimedia Commonsissa
Steinen kappeli

| Steinen kappeli Steine kapell |
| --- | --- |
 Kirkko vuonna 1961.
Sijainti:  Nærøysund, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1911
Suunnittelija:  Ole Olsen Scheistrøen
Materiaali:  puu
Istumapaikkoja:  200
Lisää rakennusartikkeleitaArkkitehtuurin teemasivulla
Steinen kappeli (norj. Steine kapell) on Nærøysundin kunnassa Norjassa sijaitseva puinen pitkäkirkko vuodelta 1911.
Aiheesta muualla

Kuvia tai muita tiedostoja aiheesta Steinen kappeli Wikimedia Commonsissa
Lundringin kirkko

| Lundringin kirkko Lunring kirke |
| --- | --- |
 Kirkko vuonna 2017.
Sijainti:  Nærøysund, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1885
Suunnittelija:  Jacob Wilhelm Nordan
Materiaali:  puu
Istumapaikkoja:  370
Lisää rakennusartikkeleitaArkkitehtuurin teemasivulla
Lundringin kirkko (norj. Lundring kirke) on Nærøysundin kunnassa Norjassa sijaitseva puinen pitkäkirkko vuodelta 1885.
Aiheesta muualla

Kuvia tai muita tiedostoja aiheesta Lundringin kirkko Wikimedia Commonsissa
Minun tähteni

| Minun tähteni Laura Voutilainen & Higher Ground Vocals |
| --- | --- | --- |

Studioalbumin tiedot
 Julkaistu: 8. marraskuuta 2019
 Formaatti: CD digitaalinen
 Tuottaja(t): Lasse Piirainen
 Tyylilaji: joulu, pop, gospel
 Levy-yhtiö: Kaiku Recordings
Listasijoitukset
  Suomen virallinen albumilista: 6.
Laura Voutilaisen muut julkaisut
| Miks ei 2017 | Minun tähteni 2019 |   |
Minun tähteni on suomalaislaulaja Laura Voutilaisen 8. marraskuuta 2019 julkaistu järjestyksessään toinen joulualbumi. Albumilla on mukana myös Higher Ground Vocals -gospelkuoro. Albumin on tuottanut Lasse Piirainen. Albumilla on 12 kappaletta, joista kaksi on uusia joululauluja. Albumin suunnittelu alkoi tammi-helmikuussa 2019 ja äänitykset syyskuussa 2019.
Albumin julkaisun myötä Voutilainen teki Higher Ground Vocals -kuoron kanssa 15 kaupunkia kattaneen joulukiertueen marras-joulukuussa 2019.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Kuului laulu enkelten | ranskalainen kansansävelmä, R. R. Ryynänen | 3.00 |  |  |  |  |  |  |
| 2. | Minun tähteni | Esa Kaartamo | 4.21 |  |  |  |  |  |  |
| 3. | Oi jouluyö | Adolphe Adam, Martti Ojapuu | 5.25 |  |  |  |  |  |  |
| 4. | Joulumuisto | englantilainen kansansävelmä | 4.07 |  |  |  |  |  |  |
| 5. | Vie vuorille tää viesti | negrospirituaali, Juhani Forsberg | 3.12 |  |  |  |  |  |  |
| 6. | Pieni rumpalipoika | Henry Onorati, Harry Simeone, Katherine K. Davis, Hilkka Norkamo | 3.05 |  |  |  |  |  |  |
| 7. | Joulun henki | Maria Ilmoniemi, Sinikka Svärd | 4.34 |  |  |  |  |  |  |
| 8. | Sylvian joululaulu | Karl Collan, Martti Korpilahti | 5.00 |  |  |  |  |  |  |
| 9. | Hiljaa hiljaa | Armas Maasalo, Helmi Auvinen | 3.40 |  |  |  |  |  |  |
| 10. | Joulumieli | Timo Kiiskinen, Markus Koskinen | 3.47 |  |  |  |  |  |  |
| 11. | Jouluyö, juhlayö | Franz Gruber, G. O. Schöneman | 4.00 |  |  |  |  |  |  |
| 12. | Maa on niin kaunis | saksalainen kansansävelmä, P. J. Hannikainen | 3.30 |  |  |  |  |  |  |
Vastaanotto

Albumin paras sijoitus Suomen virallisella albumilistalla oli sen toisella listaviikolla, kun se nousi albumilistan kuudenneksi. Julkaisuviikollaan se oli Suomen myydyin fyysinen äänite.
Joulukuussa 2019 Helsingin Sanomat antoi albumille viisi tähteä ja sanoi sen pelastaneen suomalaisen joulumusiikin tarjonnan vuonna 2019.
Arabatin kynnäs

Krimin kartta, jossa itäinen Kertšin niemimaa ja siitä luoteeseen työntyvä Arabatin kynnäs tummemmalla.
Arabatin kynnäs (ukr. Арабатська стрілка, Arabatska strilka, ven. Арабатская стрелка, Arabatskaja strelka, krimintat. Arabat beli) on Krimin itäosan Kertšin niemimaalta luoteeseen jatkuva kapea kynnäs (särkkäniemi), joka erottaa Syvašinmeren (tai -lahden) Asovanmerestä. Arabatin kynnäs on kapeimmillaan vain 270 m ja leveimmillään 8 km leveä ja noin 120 km pitkä.
Arabatin kynnäällä asuvat tataarit joutuivat joukkomurhan kohteeksi kesällä 1944 Puna-armeijan vallattua alueen takaisin saksalaisilta. Alueen väestö oli ensin toukokuussa unohdettu asuinalueelleen muiden tataarien laajamittaisessa karkottamisessa Krimiltä. Heinäkuussa kaikki kynnäällä asuvat tataarit kerättiin vanhaan laivaan, joka upotettiin Asovanmereen.
Ukrainan asevoimien pioneerit räjäyttivät kynnäälle johtavan Henitšeskinsalmen sillan 25. helmikuuta 2022. Joulukuussa 2022 Venäjän asettama Hersonin alueen kuvernööri Volodymyr Saldo ilmoitti että siltayhteys on palautettu ja että kynnäälle rakennetaan uusi 30 000 asukkaan kaupunki, johon alueen hallinto siirtyy.
Aiheesta muualla

Kuvia tai muita tiedostoja aiheesta Arabatin kynnäs Wikimedia Commonsissa
Mr. Robot

| Mr>  Robot |
| --- | --- |

Tyyli:   draama  psykologinen trilleri 
Kestoaika:  44–54 minuuttia
Luoja(t):  Sam Esmail
Pääosissa:   Rami Malek  Carly Chaikin  Portia Doubleday  Martin Wallström  Christian Slater  Michael Cristofer  Stephanie Corneliussen  Grace Gummer  B. D. Wong  Bobby Cannavale 
Alkuperämaa:  Yhdysvallat
Alkuperäiskieli:  englanti
Verkko:   USA Network  Yle TV2
Esitetty:  24. kesäkuuta 2015 – 22. joulukuuta 2019
Tuotantokausia:  4
Jaksoja:  45 (luettelo jaksoista)
Tuotanto
Tuotantoyhtiö(t):   Universal Cable Productions  Anonymous Content 
Aiheesta muualla
Virallinen sivusto
IMDb 
Sarjan päähenkilöt Mr. Robot (Christian Slater) ja Elliot Alderson (Rami Malek).
Mr. Robot on  yhdysvaltalainen draamasarja, jonka on luonut Sam Esmail. Mr. Robot alkoi USA Network -kanavalla 24. kesäkuuta 2015. Suomessa Yle TV2 aloitti sarjan esittämisen tammikuussa 2016. Neljäs ja viimeinen kausi esitettiin 6. lokakuuta – 22. joulukuuta 2019.
Televisiosarja käsittelee muun muassa teknologian negatiivista vaikutusta ihmisiin ja suuryritysten yhä kasvavaa valtaa.
Tuotanto

Muun muassa Arabikevään tapahtumat vaikuttivat sarjan syntyyn, sillä ne todistivat sosiaalisen median vaikutuksen yhteiskuntaan. Sarjan luoja Sam Esmail on myös sanonut päähenkilön muistuttavan osin häntä itseään, sillä opiskeluaikanaan hänet erotettiin määräajaksi yliopistosta kun hän lähetti yliopiston nimissä väärennettyjä joukkosähköposteja.
Näyttelijät

| 0 | 1 | 2 |
| --- | --- | --- |
|  Rami Malek  | … |  Elliot Alderson   |
|  Christian Slater  | … |  Mr. Robot   |
|  Carly Chaikin  | … |  Darlene   |
|  Portia Doubleday  | … |  Angela Moss   |
|  Martin Wallström  | … |  Tyrell Wellick   |
|  Stephanie Corneliussen  | … |  Joanna Wellick   |
|  Michael Cristofer  | … |  Philip Price   |
|  Grace Gummer  | … |  Dominique DiPierro   |
|  B. D. Wong  | … |  Whiterose   |
|  Sunita Mani  | … |  Trenton   |
|  Azhar Khan  | … |  Mobley   |
|  Michael Dryer  | … |  Cisco   |
|  Michel Gill  | … |  Gideon Goddard   |
|  Bobby Cannavale  | … |  Irving   |
|  Ron Cephas Jones  | … |  Romero   |
|  Frankie Shaw  | … |  Shayla Nico   |
|  Joey Badass  | … |  Leon  |
Juoni

Televisiosarja seuraa Elliot Aldersonia. Hän on newyorkilainen nuori mies, joka työskentelee Allsafe-nimisessä tietoturvayrityksessä tietoturva-asiantuntijana ja vapaa-ajallaan toimii krakkerina. Elliot kärsii masennuksesta ja sosiaalisten tilanteiden pelosta. Hän myös näkee harhoja, mikä tekee hänestä epäluotettavan kertojan.
| Kausi | Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 10 | 24. kesäkuuta 2015 | 2. syyskuuta 2015 |
|  | 2 | 12 | 13. heinäkuuta 2016 | 14. syyskuuta 2016 |
|  | 3 | 10 | 11. lokakuuta 2017 | 13. joulukuuta 2017 |
|  | 4 | 13 | 6. lokakuuta 2019 |  |
Vastaanotto

Mr. Robot sai parhaan televisiodraaman ja Christian Slater parhaan miessivuosan Golden Globe -palkinnon vuonna 2016. Emmy-gaalassa 2016 Rami Malek palkittiin parhaan draamasarjan miespääosan palkinnolla.
Ilmaisen armon teologia

Ilmaisen armon teologia on kristillinen soteriologinen näkemys, jonka mukaan pelastuksen ainoa edellytys on usko. Ilmaisen armon teologian mukaan hyvät teot eivät ole edellytys ansaita (kuten katolilaisuudessa), ylläpitää (kuten arminiolaisuudessa) tai todistaa (kuten joidenkin kalvinistien kohdalla) pelastusta, vaan ne ovat perusta iankaikkisten palkkioiden saamiselle. Ilmaisen armon teologia kieltää sen, että jokainen uskovainen tulee muuttamaan elämäänsä ja kieltää parannuksen olevan vaatimus pelastukselle, vaikka se on tarpeellinen taivaallisien aarteiden saamiseen. Ilmaisen armon teologia perustuu oppiin ehdottomasta pelastusvarmuudesta.
Kristilliset ryhmät, joihin ilmaisen armon teologia on levinnyt, kuuluu mm. Baptismi, Plymouthin Veljet, Calvary Chapel ja muihin vapaisiin suuntiin, vaikkei ole enemmistö niiden sisällä.
Historia

Ilmaisen armon teologian ensimmäiset kirjalliset maininnat tulevat 400-luvulta, kun Augustiinus mainitsee tietävänsä opettajia, jotka uskoivat pelastuksen ikuisuuteen jopa vahvasti syntiä tehneelle kristitylle. Myös Pseudo-Khrysostomoksen (500-luku) opista löytyy samanlaisia piirteitä ilmaisen armon teologian kanssa, koska hänen mukaansa syntinen kristitty ei joudu ikuiseen tuomioon, mutta voi silti menettää oikeuden hallita Jeesuksen kanssa Jumalan kuningaskunnassa. Pseudo-Khrysostomoksen mukaan siis ihminen pystyy olemaan Jumalan kuningaskunnassa ilman, että "hallitsee" siellä. 1700-luvulla Robert Sandemanin perustamalla liikkellä Skotlannissa oli myös vahvoja samanlaisuuksia ilmaisen armon teologian kanssa. Amerikan mantereen 1600-luvun "Antinomisteja" on myös verrattu nykypäivän ilmaisen armon teologeihin, johtuen heidän opista pelastusvarmuudesta ja parannuksesta.
Nykypäiväisellä ilmaisen armon teologialla on vahva tausta dispensationalismissa, ja monet vaikutusvaltaiset dispensationalistit kuten Cyrus Scofield ja James Brookes ovat opettaneet ilmaisen armon teologian tapaista pelastusoppia. Tämän tähden ilmaisen armon teologia myös levisi moniin kristittyihin Plymouthin veljien joukossa.
Opin nykyaikaisia tunnettuja edustajia, akateemikkoja ja teologeja ovat muun muassa teologeja ovat mm. Zane Hodges, Charlie Bing, Joseph Dillow, Bob Wilkin, Norman Geisler, Charles Ryrie  ja Dave Anderson. Suurin osa nykypäivän teologeista, jotka opettavat ilmaisen armon teologiaa ovat saaneet vaikutteensa Lewis Sperry Chaferilta.  Yhdysvaltojen ulkopuolella, ilmaisen armon teologiaa on opettanut Robert Govett Englannissa, Erich Sauer Saksassa ja Watchman Nee Kiinassa.
Nykyään ilmaisen armon teologiaa opettaa useampi seminaari Yhdysvalloissa, kuten Grace School of Theology, Chafer Theological Seminary,  Grace Biblical Seminary ja Grace Evangelical Society Seminary. Ilmaisen armon teologiaa tukee myös monet yhteisöt, kuten Grace Evangelical Society, Free Grace Alliance ja Free Grace International.
Ilmaisen armon teologian oppeja

Ilmaisen armon teologian mukaan jokainen, joka uskoo Jeesukseen Kristukseen, pääsee taivaaseen myöhemmistä teoistaan riippumatta. Myöhemmät synnit tai edes uskosta luopuminen eli apostasia eivät estä lopullista pelastusta, vaikka Jumala kurittaakin syntiä tehneitä kristittyjä. Ilmaisen armon teologiaan kuuluu kolme perusideaa, ne ovat:
Pelastus on ilmainen lahja, jonka Jeesuksen kuolema ristillä ansaitsi
Pelastuksenvarmuus tulee vain luottamalla Jeesukseen, ei omista teoista taikka tunteista.
uskovat ja ei-uskovat, ovat vastuussa teoistaan, uskovat saavat teoilaan taivaassa palkkioita, kun taas ei-uskovien teot vaikuttavat rangaistuksen määrään.
Ilmaisen armon teologia on yleensä myöskin dispensationaalinen. Ilmaisen armon teologia opettaa, ettei parannus ole pelastukselle pakollinen, ja monet ilmaisen armon teologit ovat väittäneet, että kreikan sana "metanoia", ei merkitse parannusta, mutta mielenmuuttoa Jeesuksesta, jolloin se on pelkkä synonyymi uskolle. Toisinaan tunnettu ilmaisen armon teologi, Zane Hodges ei uskonut, että sanan "metanoia" voi kääntää vain synonyyminä uskolle hän argumentoi, että jokainen maininta parannuksesta raamatussa ei puhu pelatuksen vaatimuksista. Useammat ilmaisen armon teologit ovatkin seuranneet Zane Hodgesin mielipidettä, kuten David Anderson ja Robert Wilkin.
Ilmaisen armon teologit eivät usko että varoitukset uudessa testamentissa kuten Heprealaiskirjeessä koskevat pelastusta, mutta ne yleensä ymmärretään joko varoituksena taivaallisten aarteiden menettämisestä taikka maanpäällisestä kurituksesta.
Suomessa

Osa Raamattu puhuu -seurakunnista tekevät yhteistyötä Free Grace Alliancen kanssa, ja Suomessa on pidetty Ilmaisen armon teologian konferensseja.
Robert Sandeman
Zane Hodges
Ortodiagonaalinen nelikulmio

Ortodiagonaalisen nelikulmion sivuille piirrettyjen sinisten neliöiden yhteispinta-ala on yhtä suuri kuin punaisten.
Ortodiagonaalisen nelikulmion bimediaanien ja maltitudien päätepisteet muodostavat 8 pisteen ympyrän
Ortodiagonaalisen nelikulmion lävistäjien leikkauspisteen L pedaalipisteet ja niiden kautta kulkevien normaalien leikkauspisteet vastaisille sivuille muodostavat kahdeksan pisteen ympyrän.
Ortodiagonaalinen nelikulmio on geometriassa nelikulmio, jonka lävistäjät leikkaavat toisensa kohtisuoraan. Nelikulmiossa kohtisuora leikkaaminen ei tapahdu aina, joten nelikulmiolla tulee sen vuoksi olla joitakin erityisiä ominaisuuksia. Sana diagonaali on synonyymi lävistäjälle ja orto viittaa lävistäjän kohtisuoruuteen. Tunnettuja ortodiagonaalisia nelikulmioita ovat esimerkiksi neliö, neljäkäs ja leija.
Erityispiirteitä

Konveksi nelikulmio on ortodiagonaali jos ja vain jos (kaikissa lähteenä )
vastakkaisten sivujen ( a_{1},a_{2},a_{3} ja  a_{4}) neliöiden summat ovat samat eli  a_{1}^{2}+a_{3}^{2}=a_{2}^{2}+a_{4}^{2}. Tämä vastaa geometrisesti sitä, että kullakin sivulla on neliöt, joiden sivut vastaavat nelikulmion sivuja, ja vastakkaisten neliöiden pinta-alojen summat ovat samat.
bimediaanit (eli vastakkaisten sivujen keskipisteitä yhdistävät janat) ovat yhtä pitkät.
sivujen keskipisteet muodostavat suorakulmion, mikä on erikoistapaus Varignonin lauseesta.
sekä bimediaanien että maltitudien (eli sivun keskipisteen korkeusjana vastakkaista sivua vastaan) kantapisteet ovat konsykliset (yhteensä 8 pistettä).
lävistäjien rajaamissa kolmioissa vastakkaisten kolmioiden neljän kantakulman summa on aina 180°. Toisten kolmioparin kantakulmien summa on silloin luonnollisesti myös 180°. Yhdessä nämä tekevät 360°, mikä onkin nelikulmion kulmien summa.
Seuraavassa tarkastellaan nelikulmion lävistäjien leikkauspisteen L ominaisuuksia. Pisteen L projektioita kullekin sivulle kutsutaan tässä pedaalipisteiksi ja pisteen L ja pedaalipisteen välisiä "korkeusjanoja" merkitään  h_{1},h_{2},h_{3} ja  h_{4}. Edellistä luetteloa nyt jatkaen, eli konveksi nelikulmio on ortodiagonaali jos ja vain jos (kaikissa lähteenä edelleen )
pedaalipisteet muodostavat nelikulmion, joka on syklinen nelikulmio.
pedaalipisteiden normaalit leikkaavat vastakkaisia sivuja pisteissä, jotka ovat yhdessä pedaalipisteiden kanssa konsykliset (kahdeksan pisteen ympyrä). Piste L muodostaa siis kaksi syklistä nelikulmiota, joilla on eri säteet.
pisteen L ja sivujen keskipisteiden väliset janat  (m_{1},m_{2},m_{3},m_{4}) toteuttavat yhtälön  m_{1}^{2}+m_{3}^{2}=m_{2}^{2}+m_{4}^{2}.
pisteen L ja nelikulmion kärkien väliset janat muodostavat neljä kolmiota, joiden ulkoympyröiden säteet toteuttavat yhtälön  R_{1}^{2}+R_{3}^{2}=R_{2}^{2}+R_{4}^{2}.
edellä mainittujen ulkoympyröiden keskipisteet yhtyvät sivujen keskipisteisiin.
pisteen L korkeudet kullekin sivulle toteuttavat yhtälön  {\frac {1}{h_{1}^{2}}}+{\frac {1}{h_{3}^{2}}}={\frac {1}{h_{2}^{2}}}+{\frac {1}{h_{4}^{2}}}.
Ominaisuuksia

missä p ja q ovat kohtisuorat lävistäjät.
Erityisiä ortodiagonaalisia nelikulmioita > Neliö

Neliö on säännöllinen nelikulmio. Sillä on kaikki sivut yhtä pitkiä, molemmat lävistäjät saman pituisia ja ne leikkaavat toisensa kohtisuoraan sekä puolittavat toisensa. Neliön sisälle piirretty sisäympyrä sivuaa kaikkia sivuja, joten se on myös tangentiaalinen nelikulmio, ja neliön ympäri piirretty ympyrä kulkee kaikkien sen kärkien kautta, joten se on myös syklinen.
Erityisiä ortodiagonaalisia nelikulmioita > Neljäkäs

Neljäkäs on suunnikas, jolla on kaikki sivut yhtä pitkiä, mutta sivuja on kahden pituisia. Neljäkkään lävistäjät leikkaavat toisensa kohtisuoraan ja samalla puolittavat toisensa. Myös neljäkäs on tangentiaalinen nelikulmio.
Erityisiä ortodiagonaalisia nelikulmioita > Leija

Leijalla yksi lävistäjistä toimii symmetria-akselina. Myös leija on tangentiaalinen nelikulmio.
Neliö
Neljäkäs
Leija
Ihan sama

| Ihan sama |
| --- | --- |

Kestoaika:  28 min
Pääosissa:  Nuutti Konttinen Vilma Sippola Seela Sella Jemina Sillanpää Jari Virman Eeva Soivio Antti Virmavirta Sari Havas
Alkuperämaa:   Suomi
Verkko:  Yle TV2
Esitetty:  18. huhtikuuta 2014 –  27. huhtikuuta 2014
Tuotantokausia:  1
Jaksoja:  6
Ikäraja:  
Sisältömerkintä:  
Tuotanto
Tuottaja(t):  Jussukka Tuliainen
Ohjaaja(t):  Jarmo Lampela
Käsikirjoittaja(t):  Marika Kuortti (pääkäsikirjoittaja) Sanna Grav (käsikirjoittaja)
Säveltäjä(t):  Timo Hietala
Leikkaaja(t):  Nipa Roine
Lavastaja(t):  Tapio Keskitalo
Kuvaaja(t):  Harri Halonen
Tuotantoyhtiö(t):  Yle lapset ja nuoret
Palkinnot
Ehdokkuudet:  Kultainen Venla Vuoden lasten- ja nuortenohjelma 2014
Aiheesta muualla
Virallinen sivusto
IMDb 
Sarjan kuvasuhde on TV-ohjelmille epätyypillinen 2,35:1.
Ihan sama on suomalainen Jarmo Lampelan ohjaama kuusiosainen nuortensarja, joka kertoo eliittikouluun eristetyn pojan sekä hylätyn ja huostaanotetun tytön ystävyydestä kuvitteellisessa Merimaan kaupungissa. Yle TV2 esitti sarjan 18.–27. huhtikuuta 2014. Yle TV2 HD-kanavan lähetys lähetettiin 5.1-monikanavaäänellä. Yle Areenassa sarjan ensimmäinen osa julkaistiin ennakkoon 11. huhtikuuta 2014 ja loput jaksot 18. huhtikuuta 2014.
Sarjaa on kuvattu Helsingissä, Lahdessa, Porvoon saaristossa, Härmässä, Naantalissa, Kilpisjärvellä, Saana-tunturilla, Tallinnassa ja Kreetalla. Kuvauksissa käytettiin lähes tuhatta eri avustajaa. Lähitulevaisuuteen sijoittuvaa sarjaa varten tehtiin lähes 300 efektikuvaa tulevaisuuden maailman luomiseen. Sarjassa kuultavan musiikin esittää Radion sinfoniaorkesteri.
Juoni

12-vuotias Kasper opiskelee Nerolan eliittikoulussa. Kasper kuluttaa päivänsä harjoittelemalla ja illat esiintymislavalla, jossa koulun opiskelijat esiintyvät omassa televisio-ohjelmassaan. Kasper ei kuitenkaan ole onnellinen, vaan näkee jatkuvasti unta vapaasta elämästä ja Iidasta, tytöstä, jota ei ole koskaan tavannut. Sijaisperheessä asuva 13-vuotias Iida puolestaan haluaa huomiota koko maailmalta, mutta erityisesti biologiselta äidiltään.
Rooleissa

| 0 | 1 | 2 |
| --- | --- | --- |
|  Nuutti Konttinen  | … |  Kasper   |
|  Vilma Sippola  | … |  Iida   |
|  Jemina Sillanpää  | … |  Havela Himóna   |
|  Seela Sella  | … |  Helle Häviö   |
|  Jari Virman  | … |  Jarmo Oittinen   |
|  Eeva Soivio  | … |  Anna Oittinen   |
|  Kreeta Salminen  | … |  Marjatta Minski   |
|  Antti Virmavirta  | … |  Raine   |
|  Sari Havas  | … |  Mirkku Peltola   |
|  Jon-Jon Geitel  | … |  Agentti   |
|  Riitta Havukainen  | … |  Taimi-mummo   |
|  Niko Saarela  | … |  Poliisi Aapo   |
|  Sara Melleri  | … |  Poliisi   |
|  Asko Vaarala  | … |  Poliisi   |
|  Daniel Virtanen  | … |  Elias   |
|  Ronja Kuoppamäki  | … |  Aino   |
|  Anna Kare  | … |  Jemina   |
Jaksot

| Jakso | Nimi | Ensiesitys TV:ssä | Uusinnat TV:ssä | Uusinnat TV:ssä | Uusinnat TV:ssä |
| --- | --- | --- | --- | --- | --- |
| 1. | Kuka sinä olet? | 18. huhtikuuta 2014 | 21. huhtikuuta 2014 | 1. kesäkuuta 2014 | 5. syyskuuta 2014 |
| 2. | Alin taju | 19. huhtikuuta 2014 | 21. huhtikuuta 2014 | 1. kesäkuuta 2014 | 12. syyskuuta 2014 |
| 3. | Paikanvaihto | 20. huhtikuuta 2014 | 21. huhtikuuta 2014 | 1. kesäkuuta 2014 | 19. syyskuuta 2014 |
| 4. | Meidän joukkue | 25. huhtikuuta 2014 | 28. huhtikuuta 2014 | 1. kesäkuuta 2014 | 26. syyskuuta 2014 |
| 5. | Tuhlaajapojan paluu | 26. huhtikuuta 2014 | 28. huhtikuuta 2014 | 1. kesäkuuta 2014 | 3. lokakuuta 2014 |
| 6. | Olet ajatustesi näköinen | 27. huhtikuuta 2014 | 28. huhtikuuta 2014 | 1. kesäkuuta 2014 | 10. lokakuuta 2014 |
Aiheesta muualla

Ihan sama Yle Areenassa (Arkistoitu – Internet Archive)
Ihan sama Internet Movie Databasessa (englanniksi)
Drax Tuhoaja

| Drax Tuhoaja |
| --- | --- |
 Drax Tuhoaja nykyisessä inkarnaatiossaan
Luoja(t):  Mike Friedrich & Jim Starlin
Kustantamo:  Marvel
Ensiesiintyminen:  Iron Man (volume 1) #55 (helmikuu 1973)
Henkilötiedot
Oikea nimi:  Arthur Douglas
Status:  Aktiivinen
Pituus:  193 cm
Paino:  272 kg
Ryhmäsidokset:  Ikuisuusvahdit Galaksin Vartijat
Henkilöllisyydet:  Drax
Voimat:  Yli-inhimilliset voimat, kestävyys ja nopeus, taitava lähitaistelija (vars. veitsien kanssa), kyky aistia Thanoksen olinpaikka
Drax Tuhoaja on yhdysvaltalaisen Marvel-kustantamon supersankari, jonka ensiesiintyminen tapahtui Iron Man -lehden numerossa 55 (1973). Hahmon loivat Mike Friedrich ja Jim Starlin.
Suomessa Drax esiintyi ensimmäisen kerran MARVEL-lehden numerossa 5 (1993).
Voimat ja varusteet

Aikaisemman Drax-inkarnaation voimat sisälsivät valtavat fyysiset voimat, voimakkaat energiaiskut, lentokyvyn ja kyvyn selvitä ja matkustaa suurilla nopeuksilla avaruudessa. Draxin iho oli tuolloin hulkmaisen kirkkaanvihreä, ja hän käytti aina liilaa asustettaan.
Nykyään Drax on jälleen kuollut ja syntynyt uudelleen. Hän on menettänyt suuren osan voimistaan, kuten myös kyvyn lentää ja ampua energialatauksia. Draxin älykkyys on kuitenkin palannut normaalille tasolleen, ja jostakin käsittämättömästä syystä hän käyttää nykyään mielellään teräaseita lähitaistelussa.
Drax on myös hylännyt tutun tumman lilan asunsa ja ottanut ruumiiseensa purppuraisia tatuointeja. Draxilla on myös aisapari, nuori maapallolta kotoisin oleva tyttö nimeltään Cammi. Drax tuntuu suojelevan Cammia tiiviisti.
Hahmon fiktiivinen historia

Ajaessaan autiomaan halki vaimonsa ja tyttärensä kanssa, Arthur Douglasin auto joutuu Thanoksen ajaman avaruusaluksen hyökkäämäksi, koska tämä luuli ihmisten huomanneen hänet. Hänen tyttärensä Heather selviää hyökkäyksestä ja hänet adoptoi Thanoksen isä, Mentori / A’lars. Myöhemmin Heatherista tulee Kuukäärme.
Mentori ja titaanijumala Kronos sieppaavat Arthurin sielun ja asettavat sen uuteen kehoon nimeten hänet "Drax Tuhoajaksi", ja antavat tämän elämäntehtäväksi Thanoksen tuhoamisen. Hän taistelee aluksi Rautamiehen kanssa Thanosta ja Veriveljiä vastaan, mutta Thanos pääsee pakoon. Drax ei aluksi muista mitään menneisyydestään, kunnes saa muistonsa takaisin yrittäessään estää Thanosta saamasta Kosmista Kuutiota. Kun Kapteeni Ihme ehtii tappaa Thanoksen ennen häntä, Drax hyökkää hänen kimppuunsa. Hän alkaa myöhemmin vaeltaa avaruuden halki etsien merkkejä Thanoksen paluusta. Kun hän lopulta löytää tämän, Kapteeni Ihme, Kostajat ja Adam Warlock olivat kukistaneet tämän. Drax taistelee Kapteeni Ihmeen rinnalla ISAACia, Stellaraxia, lordi Gaiaa, Elysiusta ja Khaosta vastaan.
Jonkin ajan kuluttua eräs avaruusolento riivaa Draxin kehon ja päätyy taistelemaan sekä tytärtätään Kuukäärmettä että Thoria vastaan. Vapauduttuaan riivauksestaan Drax matkustaa tyttärensä kanssa etsien tietoa. He saapuvat sisällissodassa olevalle planeetalle nimeltä Ba-Banis. Kuukäärme käyttää voimiaan lopettaakseen sodan ja saadakseen planeetan asukkaat palvomaan hätä jumalattarena. Drax huomaa tyttärensä häpeällisen kunnianhimon ja varoittaa Maan asukkaita. Kostajat vastaavat tähän ja huomaavat mitä Kuukäärme on tehnyt Ba-Baniksen asukkaille. Drax yrittää vielä tehdä lopun tyttärensä juonesta, mutta tämä poistaa hänen elinvoimansa keinotekoisesta ruumiista.
Nykyään Drax toimii jäsenenä Tähtilordin muodostamassa uudessa versiossa ryhmästä Galaksin Vartijat.